burgasdotpro/wikipedia huggingface dataset:
Moslim (vyznávač islamu)

Moslim (iné názvy: nespisovne ale často muslim, zriedkavo moslemín, zastarano musulman či muzulman, sporné označenie: mohamedán) je vyznávač islamu.
Slovo v arabčine a perzštine.
Po arabsky aj po perzsky sa moslim povie مسلم ; toto slovo sa v spisovnej arabčine vyslovuje muslim, v súčasnej iránskej perzštine sa vyslovuje moslem a v ranej novoperzštine sa vyslovovalo muslim. Po perzsky sa moslim povie aj مسلمان ; toto slovo sa v súčasnej iránskej perzštine vyslovuje mosalmán/mosolmán, v ranej novoperzštine sa vyslovovalo (a v niektorých dnešných verziách perzštiny sa vyslovuje) musalmán/musulmán.
Tvar moslim/muslim.
Z tejto dvojice možností je kodifikovaný (teda spisovný) tvar len moslim. V odborných textoch a textoch samotných moslimov sa však často vyskytuje aj tvar muslim, ktorý sa viac podobá pôvodnej arabskej výslovnosti slova. "Veľký slovník cudzích slov" z roku 2000 a Peciarov "Slovník slovenského jazyka" tvar muslim hodnotia ako zastaraný. Tvar muslim je popri tom aj bohemizmus, pretože v češtine je správny tvar muslim.
Tvar mohamedán.
V kodifikačnej príručke "Krátky slovník slovenského jazyka" z roku 2020 je slovo mohamedán opakovane uvedené ako neutrálny výraz bez akéhokoľvek príznaku; podobne v "Stručnom etymologickom slovníku slovenčiny", takisto v "Slovníku cudzích slov (akademickom)" z roku 2005 a vo "Veľkom slovníku cudzích slov" z roku 2000, resp. 2008. V nekodifikačnom "Slovníku súčasného slovenského jazyka" z roku 2015 je slovo mohamedán označené ako hovorové zastarávajúce. Podľa názoru L. Dvonča z roku 2000 sa slovo v mediálnych prejavoch takmer nepoužíva a samotní moslimovia ho odmietajú používať. Odborná encyklopédia "Lexikón islámu" uvádza: „Termín mohamedán považujú muslimovia za urážlivý“. Podobne uvádza aj "The Encyclopaedia of Islam": „…formy ako mohammedan, mahométan, maomettano atď., ktoré sú oprávnene moslimami odmietané“.
Označenie "mohamedán" sa niektorým moslimom môže zdať urážlivé, pretože navodzuje predstavu zbožňovania alebo vzývania Mohameda a nie Alaha. Moslimovia veria v jediného Boha, v ním stvorených anjelov, v Božiu knihu, ktorú zoslal, v prorokov, prostredníctvom ktorých sa k ľuďom dostali Božie zjavenia, v Súdny deň, v zodpovednosť každého jednotlivca za svoje činy, v plnú moc Boha nad osudom človeka a v posmrtný život. Veria v celý rad prorokov od Adama, Noeho, Abraháma, Mojžiša po Ježiša a zároveň veria, že posledný Boží odkaz, ktorý bol ľuďom zaslaný, bol zjavený prorokovi Mohamedovi prostredníctvom archanjela Gabriela.
Tvar musulman (muzulman).
Tento tvar pochádza pôvodne pravdepodobne z tureckého slova müslüman a/alebo z perzského musulmán/musalmán (pozri vyššie). V tvare podobnom slovenskému sa slovo vyskytuje ako základný preklad slova moslim najmä v románskych jazykoch (fr. musulman, tal. musulmano, šp. musulmán), ruštine (musuľman) a gréčtine (musulmanos). V slovenčine (a podobne v češtine, angličtine a nemčine) je tvar musulman/muzulman zastaraný.
Basketbalová extraliga žien

Basketbalová extraliga žien (EXZ) je najvyššia slovenská basketbalová súťaž žien, ktorá prebieha nepretržite od roku 1993. Prvá sezóna, ktorá sa odohrala po odohraní federálnej ligy 1992/93, bola skrátená a play-off sa v nej nehralo. Do roku 2004 niesla názov "I. liga". Organizuje ju Slovenská basketbalová asociácia (SBA). Historicky najúspešnejším tímom je Young Angels Košice, ktorý v nej zvíťazil 15-krát.
Tímy v sezóne 2024/25.
V sezóne 2024/25 hrá extraligu 10 tímov:
Líderky štatistík.
Hráčky s najväčším počtom bodov (20042023).
Tabuľka obsahuje hráčky s najväčším počtom bodov v akejkoľvek časti extraligy (základná časť, nadstavba, play-off, final four) v sezónach 2004/05 až 2022/23. Hrubým sú vyznačené hráčky aktívne v sezóne 2022/23. Aktuálne k 26. 4. 2023.
Abú Muslim

Abú Muslim (po arabsky a v staršej perzštine) alebo Abú Moslem (v súčasnej perzštine) môže byť:
Abú Moslem môže byť aj meno futbalového klubu, pozri Abú Moslem (futbalový klub)
Tempomat

Tempomat (iné názvy: tempostat, regulátor rýchlosti (jazdy), systém udržiavania/udržovania rýchlosti (jazdy), zariadenie/systém na udržiavanie/udržovanie rýchlosti (jazdy), zariadenie/systém na reguláciu/regulovanie rýchlosti (jazdy)) je systém, ktorý automaticky udržuje rýchlosť motorového vozidla. Požadovaná rýchlosť sa nastavuje páčkou pod volantom alebo ovládačom na prístrojovej doske a vozidlo potom túto rýchlosť udržiava.
V roku 1945 si tempomat dal patentovať jeho vynálezca a inžinier Ralph Rowe Teetor, ktorý bol od svojich piatich rokov slepý. Vadilo mu, že jeho právnik, ktorý ho vozil autom, pri rozprávaní spomaľoval, a keď rozprávať prestal, začal zase zrýchľovať. Prvýkrát sa tempomat objavil vo výbave vozidla Chrysler Imperial v roku 1958.
Adaptívny tempomat.
"Pre viac informácií o Adpatívnom tempomate kliknite sem."
Je podobný klasickému tempomatu s tým rozdielom, že vozidlo je vybavené radarom, ktorý sníma rýchlosť pred ním idúceho vozidla. V prípade potreby dokáže elektronika adaptívneho tempomatu samočinne pribrzdiť, alebo aj úplne zastaviť alebo naopak zrýchliť podľa aktuálnej dopravnej situácie pred vozidlom.
Biafra

Biafra môže byť:
Krajina vychádzajúceho slnka

Krajina vychádzajúceho slnka alebo Zem vychádzajúceho slnka môže byť:
Krajina východu

Krajina východu (historicky aj zem východu) môže byť:
Krajina slnka

Krajina slnka (alebo historicky aj Zem slnka) môže byť:
Wake Your Mind

Wake Your Mind je siedmy štúdiový album nemeckej trance dvojice Cosmic Gate. Bol vydaný dňa 24. októbra 2011 v digitálnej forme na webstránke Beatport a dňa 31. októbra 2011 vo všetkých ostatných digitálnych maloobchodoch.
Treviso

 
Treviso je talianske mesto v regióne Benátsko, hlavné mesto rovnomennej provincie. Má 82 807 obyvateľov (2010) a rozlohu .
Leží asi severovýchodne od Padovy a asi severne od Benátok v Benátskej nížine, od rieky Piava. Sídli tu odevná firma Benetton.
Vývoj počtu obyvateľov.
"Počet obyvateľov"
Česko-slovenská basketbalová liga mužov

Česko-slovenská basketbalová liga mužov bola najvyššia česko-slovenská basketbalová súťaž mužov, ktorá vznikla v roku 1930 a prebiehala do roku 1993 (s niekoľkoročnou prestávkou v rokoch 1939 až 1945). Dobovo bola označovaná ako "I. československá liga". Organizovala ju "Československá basketbalová federace (ČSBF)", predtým nazývaná "Basketbalový svaz ÚV ČSTV". Najúspešnejším tímom sa stala Zbrojovka Brno (tiež Sokol či Spartak Brno), ktorý v nej dokázal zvíťaziť 20-krát.
Dobové názvy.
V rokoch 1939 až 1945 sa česko-slovenská súťaž neorganizovala, v Čechách a na Morave aj na Slovensku sa organizovali samostatné súťaže.
Prehľad sezón.
Poznámky:
Rekordy.
Najviac bodujúcim hráčom súťaže sa stal Jiří Zídek, ktorý v rokoch 1962 až 1979 odohral 17 sezón (v troch kluboch) a zaznamenal 10 838 bodov. Je tiež držiteľom rekordu najväčšieho počtu bodov dosiahnutom v jednom zápasev sezóne 1969/70 ako hráč Olomoucu dosiahol v zápase Tesla ŽižkovDukla Olomouc 68 bodov.
Evolution (Paul van Dyk)

Evolution je šiesty štúdiový album nemeckého elektronického tanečného DJa Paula van Dyka vydaný v apríli 2012. Album obsahuje širokú škálu spoluprác s interpretmi ako Arty, Giuseppe Ottaviani, Adam Young, Austin Leeds, Plumb, Johnny McDaid’s Fieldwork project a Sue McLaren. Skladba „Eternity“ je prvým singlom albumu.
Obrázok

Obrázok môže byť:
Česko-slovenská basketbalová liga žien

Česko-slovenská basketbalová liga žien bola najvyššia česko-slovenská basketbalová súťaž žien, ktorá vznikla v roku 1933 a prebiehala do roku 1993 (s niekoľkoročnou prestávkou v rokoch 1939 až 1945). Dobovo bola označovaná ako "I. československá liga". Organizovala ju "Československá basketbalová federace (ČSBF)", predtým nazývaná Basketbalový svaz ÚV ČSTV. Najúspešnejším tímom sa stala Sparta Praha (v rokoch 19511965 ako Spartak Praha Sokolovo), ktorá v nej dokázala zvíťaziť 23-krát.
Dobové názvy.
V rokoch 1939 až 1945 sa česko-slovenská súťaž neorganizovala, v Čechách a na Morave aj na Slovensku sa organizovali samostatné súťaže.
Prehľad sezón.
Poznámky:
Rekordy.
Najviac bodujúcou hráčkou súťaže sa stala Milena Jindrová (rod. Hacmacová), ktorá v rokoch 1962 až 1980 odohrala 18 sezón (v kluboch Slavia VŠ Praha a Lokomotíva Košice) a zaznamenala 6 709 bodov. Stala sa tiež víťazkou ankety o najlepšiu českú basketbalistku 20. storočia.
Abú Nuwás

Abú Nuwás, celým menom Abú Nuwás al-Hasan ibn Háni’ al-Hakamí ad-Dimaškí (* 756 alebo 762, Ahwáz, Irán – † 813 alebo 815, pravdepodobne Bagdad) bol arabský básnik. Je najznámejším básnikom obdobia vlády dynastie Abbásovcov.
Životopis.
Žil v Basre, neskôr sa presťahoval do Bagdadu. Venoval sa najmä loveckej, pijanskej a ľúbostnej poézii. Tradičnú kasídu nahradil lyrikou. Žil výstredným životom, dokonca sa stal jedným z hrdinov rozprávok Tisíc a jedna noc, na konci života sa však zmenil na zbožného človeka.
Bahia

Bahia môže byť:
Maza

Maza môže byť:
Vuku

Vuku môže byť:
Amfilochos (syn Amfiaraa)

Amfilochos ("Amfilochos") je v gréckej mytológii, syn Amfiaraa a Eryfily, bol rovnako ako jeho otec a jeho starší brat Alkmaión známy veštec. Po otcovej smrti sa stal kráľom Argu.
Jeho otec hoci predvídal svoju smrť, musel nastúpiť proti svojej vôli spolu s Adrastom do vojny zvanej "Siedmi proti Tébam", pretože ho k tomu prinútila jeho manželka Erifylé, ktorú podplatil Polyneikes drahocenným náhrdelníkom, pretože sa chcel zmocniť trónu. A tak zanechal doma manželku a svojich dvoch synov a odišiel do vojny proti Tébam. Téby sa však útoku ubránili a útočníci v tejto krvavej vojne stratili v bojoch až šesť zo svojich siedmich vojvodcov a Amfiaraos ako to sám predvídal, zomrel tiež. 
O desať rokov neskôr potomkovia padlých vojvodcov tzv. epigoni, vrátane bratov Alkmaióna a Amfilocha zorganizovali vojenskú výpravu proti Tébam. História sa na začiatku opakovala, lebo bratia ako predtým ich otec dlho váhali, či sa výpravy zúčastnia, ale presvedčila ich opäť matka Erifylé, ktorú tentoraz podplatil Polyneikov syn Thersandros. Vojna s Tébami bola však úspešná a mesto tentokrát už padlo. Po návrate do Argu sa bratia dozvedeli, že príčinou smrti ich otca bola ich matka a Alkmaión po porade s veštiarňou svoju matku zabil (možno sám, možno s bratom). Umierajúca matka ich z posledných síl ešte stihla prekliať slovami: "Krajina Grécka, Ázie a celého sveta, odoprite prístrešie mojím synom!" Po tejto vražde sa na Alkmaióna vrhli bohyne pomsty Erínye a dohnali ho skoro až k šialenstvu. Nešťastník preto opustil rodnú krajinu a po rokoch strávených v cudzine ho nakoniec nechal zavraždiť arkádsky kráľ Fégeus.
Podľa Thukydida bol Amfilochos neskôr účastníkom trójskej vojny. Keď sa vrátil domov nebol spokojný s pomermi v Argu v Ambrakijskom zálive, založil preto v Amfilochii nové mestá a jedno pomenoval po svojom rodisku Argos. Ako píše ďalej Thukydides, toto mesto sa onedlho zaradilo medzi najväčšie a najbohatšie mestá.
Yutyrannus

Yutyrannus (v preklade "operený tyran") je vyhynutý rod veľkého dravého dinosaura z nadčeľade Tyrannosauroidea, žijúceho v období spodnej kriedy (pred približne 125 Ma) na území dnešnej provincie Liao-ning v severovýchodnej Číne (súvrstvie I-sien (Yixian)). Jeho jediným druhom je Yutyrannus huali.
Opis.
Yutyrannus patril medzi operených dinosaurov a je tak najväčším známym opereným dinosaurom vôbec (dospelý jedinec mohol dorastať do dĺžky až 9 metrov a mohol vážiť 1,5 ton). Boli objavené tri jedince, jeden dospelý a dve mláďatá. Odtlačky peria boli objavené na rôznych častiach tela všetkých troch exemplárov a je tak veľmi pravdepodobné, že boli operené na celom tele. Perie im pravdepodobne slúžilo na reguláciu teploty. Skameneliny sú veľmi dobre zachované a umožňujú detailný výskum anatómie tohto dinosaura.
Žofia Přemyslovna

Žofia Přemyslovna alebo Žofia Česká (; † 24. máj? 1195) bola meißenská markgrófka z dynastie Přemyslovcov.
Bola dcérou českého kniežaťa Bedřicha a Alžbety, dcéry uhorského kráľa Gejzu II.. 23. apríla 1186 bola v Ústí nad Labem vydaná za Albrechta Pyšného, staršieho syna meißenského markgrófa. Albrecht bol v ostrom spore so svojim otcom, ktorý presadzoval na jeho úkor mladšieho brata Dětřicha.
Spory medzi oboma bratmi o moc a majetok pokračovali aj po otcovej smrti. Albrecht sa v rokoch 1194-1195 zúčastnil na výprave cisára Henricha VI. do Talianska. Zomrel pri návrate z Talianska už v lete toho istého roku pravdepodobne v dôsledku choroby či jedu. Nie je celkom isté, kedy presne Žofia roku 1195 zomrela, posledný odpočinok našla po manželovom boku v kláštore Altzella.
Futurepop

Futurepop je forma elektronickej tanečnej hudby, ktorá sa vyvinula koncom 90. rokov so skupinami ako Covenant, VNV Nation a Apoptygma Berzerk. Termín "futurepop" bol zavedený spevákom Ronanom Harrisom zo skupiny VNV Nation, ktorý ním označil ich zvuk v tom čase, a tiež jej podobných skupín. Ostatní vedúci interpreti žánru sú Assemblage 23 a Neuroticfish.
Futurepop obsahuje vplyvy zo synthpopu (ako štruktúra skladieb, zameranie textov a vokálny štýl) a uplifting trance (grandiózne syntetizátorové melódie), ktoré vytvárajú techno beatom vedenú klubovú hudbu. Okrem toho takisto obsahuje sampling.
Žofia Česká

Žofia Česká môže byť:
Martin Tamaškovič

Martin Branislav Tamaškovič (niekedy aj Tomaškovič) (* 20. október 1803, Dechtice – † 20. február 1872, Trnava) bol známy slovenský vlastenec, národnokultúrny pracovník, mecén a veršovník. Bol spoluzakladateľ Matice slovenskej.
Život.
Narodil sa v rodine Imricha Tomaškoviča a jeho manželky Márie Pôvodne mlynársky majster desať rokov vandroval po strednej Európe. Vrátil sa ako uvedomelý Slovák a Slovan. Po návrate sa usadil v Trnave, kde si v roku 1832 otvoril hostinec a v roku 1835 ho mestský magistrát prijal za mešťana. Jeho hostinec sa stal sídlom slovenského národného života v Trnave. Popri hostinci takisto zriadil aj verejnú čitáreň. Tá sa nachádzala v jeho dome na Františkánskej ulici a návštevníci tam mali k dispozícii knihy z jeho bohatej knižnice a rozličné slovenské i české noviny a časopisy.
Tamaškovič bol veľkým ctiteľom a obdivovateľom básnika Jána Hollého. Venoval mu jednu zo svojich básní. Od roku 1846 bol členom spolku Tatrín, bol aktívnym členom Matice slovenskej, Matice srbskej, členom výboru Spolku sv. Vojtecha, podporoval slovenské gymnáziá i Slovenskú besedu v Trnave, poznal sa so všetkými vtedajšími slovenskými národnými dejateľmi, ktorí ho navštevovali a korešpondovali s ním. Svojou tvorbou i svojimi aktivitami sa po celý život snažil o presadzovanie slovenčiny do verejného a kultúrneho života a o posilnenie národného povedomia medzi slovenským obyvateľstvom. O tom, že to v tých časoch nebolo jednoduché, svedčilo niekoľko fyzických útokov na jeho osobu a majetok. Podľa veľkého obrazu Svätopluka, ktorý visel v podbrání jeho domu a dodnes sa zachoval v Spolku sv. Vojtecha, dostal od svojich neprajníkov prezývku "Trnavský Svätopluk". Tí to síce pôvodne mysleli ako posmešok, no Tamaškovič to zobral ako poctu a na svoju prezývku, pod ktorou bol známy široko ďaleko, bol veľmi hrdý.
Tamaškovič sa aktívne zapojil do bojov v povstaní v roku 1848, kde pôsobil ako dôstojník Slovenského dobrovoľníckeho zboru a v roku 1849 zastupoval trnavský magistrát v deputácii vyslanej k panovníkovi do Viedne.
Bol pochovaný 22. februára 1872 na Starom cintoríne v Trnave, kde sa dodnes zachoval jeho hrob i s náhrobkom.
Na jeho počesť a prínos mestu je po ňom v Trnave pomenovaná Tamaškovičova ulica.
Walter Assmann

Gen. por. Dr. med. dent. Walter Karl Friedrich Assmann (iný zápis: Aßmann) (* 22. júl 1896, Mühlhausen, Nemecko† 1. máj 1964, Offenbach am Main, Nemecko) bol nemecký stomatológ a generálporučík Wehrmachtu, veliteľ 101. horskej divízie od 12. júna 1944 do mája 1945, kedy bola jednotka rozpustená a Assmann zajatý 26. pešou divíziou Armády Spojených štátov. Zo zajatia bol prepustený roku 1947, vrátil sa do Nemecka a venoval sa profesii zubného lekára.
Životopis.
Narodil sa 22. júla 1896 v meste Mühlhausen v Durínsku ako syn miestneho obchodníka. Do armády vstúpil 10. augusta 1914 a ako dobrovoľník bol umiestnený do 167. pešieho pluku. 28. augusta ho prevelili do 234. záložného pešieho pluku v ktorom bojoval až do zranenia z ktorého sa liečil v nemocnici v Driburgu 24. apríla až 18. júna 1915. Po návrate do jednotky a povýšení do hodnosti poručíka sa stal veliteľom čaty a po roku služby bol zaradený do dôstojníckeho výcviku. V roku 1921 získal titul doktora zubnej medicíny.
Hodnostný postup.
Chronologický prehľad povýšení v nemeckej armáde:
Vyznamenania.
Chronologicky usporiadaný prehľad udelených vyznamenaní:
Amfiaraos

Amfiaraos alebo Amfiaráos ("Amfiaraos", ) je v gréckej mytológii syn kráľa Oiklea, kráľ v Argu, jeden zo siedmich vojvodcov vojny Siedmi proti Tébam.
Amfiaraos syn kráľa Oiklea bol nadaný vešteckým umením. Keď argejský kráľ Adrastos – jeho švagor – zvolával vojsko proti Tébam, ukázalo sa, že Amfiaraos túto vojnu nepodporuje, ostatne nebola po vôli ani bohom. Amfiaraos sa odmietal ťaženia zúčastniť.
Vtedy do udalostí zasiahol Polyneikes, syn vyhnaného tébskeho kráľa Oidipa, ktorého brat Eteokles zbavil vlády v Tébach. Polyneikes navštívil Erifylé, Amfiaraovu manželku. Tá už predtým urovnávala spory medzi svojím manželom a svojim bratom. Na jej vplyv vsadil Polyneikés a na radu Tydea jej priniesol vzácny dar, kúzelný náhrdelník. Ten kedysi dávno darovala sama bohyňa Afrodita pramatke rodu Harmónii, manželke zakladateľa Téb Kadma. Za tento dar Erifylé potom manžela prehovorila a urovnala aj jeho spor medzi Adrastom a on sa k výprave proti Tébam pridal.
Bohovia zjavili mnohé znamenia proti tejto vojne, pridala sa k nim aj jedna neblahá udalosť: keď argejská armáda už tiahla na Téby, v Nemei, kde vládol kráľ Lykourgos, požiadali vojaci o vodu dievča, ktoré opatrovala nemluvňa. Bola to Hypsipylé, bývalá kráľovná na ostrove Lemnos, dcéra kráľa Thoanta. Tú Lemňanky v minulosti predali za trest do otroctva. Dieťa, ktoré opatrovala, bol kráľovský syn Ofeltes. Opatrovateľka ho položila na zem a šla vojakom ukázať prameň do blízkeho lesa. Medzitým sa priplazil veľký had a dieťa zahubil. Amfiaraos to považoval za ďalšie znamenie nepriazne bohov.
Vojsko zaujalo pozície pred bránami, každý z vojvodcov útočil na jednu zo siedmich brán mesta. Po útoku bol prvý zabitý Kapaneus, po ňom bol Tydeus zasiahnutý oštepom do brucha. Jeho ochrankyňa bohyňa Aténa si vyprosila u najvyššieho boha Dia zázračný nápoj na záchranu jeho života. Než sa však vrátila, zabil Amfiaraos tébskeho bojovníka a jeho rozpoltenú hlavu niesol Tydeovi. Ten k nej priložil ústa, aby vypil jeho mozog a tým zvýšil svoju silu a zachránil sa. V tom okamihu, keď to zazrela Aténa, zhnusene vyliala elixír života na zem. Tydeus následne zraneniam podľahol.
Tébania potom pod vedením Kreonta vyrazili do protiútoku a zahnali Argejčanov na útek. Amfiaraa, ktorý unikal vo svojom voze, prenasledovatelia už skoro dostali svojimi oštepmi, ale v tom zasiahol Zeus, udrel pred Amfiaraom do zeme blesk, ktorý roztvoril zem a Amfiaraos zmizol pod zemou, kde vraj ďalej vládne "ako živý medzi mŕtvymi".
Žralok čiernohrotý

Žralok čiernohrotý môže byť:
M249

M249, predtým označovaná ako M249 Squad Automatic Weapon (SAW), a formálne písaná ako Light Machine Gun, 5.56 mm, M249 je americká verzia belgického ľahkého guľometu FN Minimi, ktorý vyrába spoločnosť FN Herstal (FN). M249 je vyrábaný v USA a je široko používaný zložkami United States Armed Forces. Zbraň bola uvedená v roku 1984. Zbraň poskytuje pechotným oddielom kadenciou guľometu kombinovanú s presnosťou a prenosnosťou blížiacou sa k puške.
V M249 je munícia nabíjaná pomocou tlaku plynu odoberaného z hlavne. Zbraň je chladená vzduchom. Má rýchlo vymeniteľnú hlaveň, čo dovoľuje strelcovi rýchlo nahradiť prehriatu alebo zaseknutú hlaveň. Rozkladacia dvojnožka je pripevnená blízko prednej časti zbrane, aj keď je tiež dostupná trojnožka M192 LGM. M249 môže byť napojený na buď pás alebo zásobníky STANAG, podobne ako zbrane M16 alebo M4.
Guľomety M249 boli nasadené v každej väčšom konflikte od Invázie USA do Panamy. Kvôli hmotnosti a veku zbrane United States Marine Corps testuje ako potenciálnu náhradu za M249 pechotnú automatickú zbraň M27 Infantry Automatic Rifle
Volejbalová extraliga mužov

Volejbalová extraliga mužov je najvyššia slovenská volejbalová súťaž mužov, ktorá prebieha nepretržite od roku 1993. Prvá sezóna o majstra Slovenska sa hrala po odohratí nadnárodnej "Superligy" a česko-slovenskej súťaže ešte formou 2 turnajov. Do roku 1998 niesla názov "I. liga". Organizuje ju Slovenská volejbalová federácia (SVF). Najúspešnejším tímom je VKP Bratislava, ktorý v nej zvíťazil 12-krát. Od ročníka 2021/22 nesie súťaž mediálny názov "Niké Extraliga muži".
Daniel Belluš (lekár)

MUDr. Daniel Belluš (* 23. marec 1901, Slovenská Ľupča, Rakúsko-Uhorsko, dnes Slovensko – † 18. december 1985, Trnava, ČSSR, dnes Slovensko bol významný slovenský lekár.
Život.
Narodil sa v starousadlíckej slovenskej rodine. Mal dvoch súrodencov, neskôr žijúcich v Bratislave. Staršieho brata Emila, známeho architekta a národného umelca a mladšiu sestru Elenu, akademickú maliarku.
Gymnázium ukončil v Banskej Bystrici v roku 1918 ako jeden z prvých povojnových maturantov. Medicínu študoval vo Viedni a v Prahe, kde aj spromoval na Karlovej univerzite. V roku 1925 prišiel do Trnavy a otvoril si súkromnú lekársku prax prízemnom dome, na ktorého mieste si neskôr postavil poschodový dom podľa návrhu svojho brata Emila, vhodne usporiadaný pre prax i rodinu. V 1930 sa oženil s Trnavčankou Augustínou, s ktorou neskôr mali tri deti.
V roku 1931 bol MUDr. Belluš vymenovaný za okresného lekára. Túto funkciu vykonával do roku 1939 a po vojne od 1945 do roku 1951. Jeho obetavé nočné cesty k pacientom do odľahlých dedín trnavského okresu konskými povozmi alebo dvojtaktným autom Minor bývali namáhavé a ako spomínal, aj plné rôznych dobrodružstiev. 
V rokoch 1939 až 1941 pracoval na Ministerstve zdravotníctva v Bratislave a v rokoch 1942 až 1945 bol MUDr. Belluš primárom infekčného oddelenia Trnavskej nemocnice. V roku 1951 bol komunistickým režimom prinútený zavrieť svoju lekársku prax. Pracoval potom ako obvodný lekár v Poliklinike na Kollárovej ulici v Trnave až do odchodu na penziu v roku 1971. 
Zomrel v Bratislave v roku 1985, kde je aj pochovaný.
MUDr. Belluš okrem starostlivej liečby pacientov a prevencie chorôb sa venoval verejnému zdraviu a hygiene, bol predsedom mestskej organizácie Červeného kríža a najmä v predvojnovom období sa intenzívne venoval zdravotnej výchove. Prednášal a písal. Zachované výchovné články hovoria o chrípke, tuberkulóze a brušnom týfuse.
Tara (zdrojnica Driny)

Tara (po čiernohorsky "Tara/Tapa") je rieka, ktorá pramení v Čiernej Hore, tečie do Bosny a Hercegoviny (v časti Republika srbská), kde sútokom s riekou Piva vytvára rieku Drinu. So svojimi 144 kilometrami je najdlhšou čiernohorskou riekou. 
Rieka je známa pre kaňon, ktorý vytvára v pohorí Durmitor. Kaňon rieky Tary je najhlbší kaňon v Európe a druhý najhlbší na svete po Grand Canyone.
Tok.
"Tara" je zdrojnicou Driny, pramení vo výške cca 2000 m neďaleko hranice s Albánskom, 30 km južne od mesta Kolašin. Zarezáva sa do vápencových hôr, kde vytvára 78 km dlhý kaňon, ktorý je súčasťou národného parku Durmitor. Ten je aj vďaka kaňonu zapísaný Zoznamu svetového dedičstva UNESCO. Rieka je považovaná za raj pre vodné športy, napríklad rafting. Potom rieka meandruje a opúšťa Čiernu Horu a sútokom s riekou Piva vytvára v Bosne a Hercegovine "Drinu" (vlieva sa do Sávy), ktorá patrí do úmoria Čierneho mora.
Aire-sur-l'Adour

Aire-sur-l’Adour] môže byť:
Daniel Belluš

Daniel Belluš môže byť:
Bitka pri Ankare

Bitka pri Ankare bol stret medzi vojskami osmanského sultána Bayezida I. a mongolského dobyvateľa Tímúra, ku ktorému došlo 20. júla 1402 pri Ankare.
Turecká armáda o sile asi 120 000 mužov stála proti armáde s asi 80 000 mužmi. Tímúr Turkom znemožnil prístup k pitnej vode, čo výrazne znížilo bojaschopnosť osmanskej armády. Bayezid bol zajatý a v roku 1403 v zajatí umrel. Víťazstvom Mongolov sa oddialil zánik Byzantskej ríše.
Tantalus

Tantalus môže byť:
Tantalos

Tantalos môže byť:
Ethereal wave

Ethereal wave, tiež zvaný ako ethereal darkwave v Európe, a ethereal goth či jednoducho ethereal v USA je termín, ktorý označuje subžáner Darkwave. Vyvinul sa v rokoch 1983/1984 ako výsledok gotického rocku, pričom ethereal bol reprezentovaný hlavne skupinami ako Cocteau Twins a Dead Can Dance.
Charakteristika.
Typickým pre tento druh hudby je použitie atmosférických gitarových zvukových paliet, vrátane efektov ako echo a oneskorenie. Druhou typickou charakteristikou je použitie nezvučných mužských alebo vysokých ženských vokálov a silný vplyv ambientnej hudby.
Doudeauville

Doudeauville môže byť:
Guenrouet

Guenrouet je francúzska obec, ktorá sa nachádza v departemente Loire-Atlantique, v regióne Pays-de-la-Loire.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Lacaune

Lacaune môže byť:
Lacaze

Lacaze môže byť:
Holland Tunnel

Holland Tunnel je diaľničný tunel na ceste Interstate 78 pod riekou Hudson spájajúci ostrov Manhattan v New Yorku s Jersey City v štáte New Jersey.
Tunel bol pôvodne známy ako "Hudson River Vehicular Tunnel" (Vozidlový tunel rieky Hudson) alebo "Canal Street Tunel" a spolu s Lincolnovým tunelom je jedným z dvoch diaľničných tunelov pod riekou Hudson. Po smrti Clifforda Milburna Hollanda (1883 - 1924), hlavného inžiniera projektu, ktorý zomrel tri roky pred dokončením stavby, tunel premenovali na Holland Tunnel. Hollandovým nástupcom sa stal stavebný inžinier Ole Singstad, a pod jeho vedením stavbu tunela dokončili.
Prvý koncept sa objavil v roku 1906 kvôli potrebe dopravného spojenia New Yorku a New Jersey. Stavba začala v roku 1920, dokončená bola v roku 1927. Holland Tunnel bol prvý mechanicky odvetrávaný tunel na svete určený pre automobily.
Stavba tunelu si vyžiadala životy štrnástich pracovníkov.
Tunel sa skladá z dvojice rúr, z ktorých každá má dva jazdné pruhy (šírka cesty 6 metrov). Výška je 3,8 m. Severná rúra je dlhá 2608 m, južná 2551 m. Obe sú umiestnené v skalnom podloží pod riekou, s najnižším bodom vozovky približne 28 m pod hladinou. Frekvencia prevádzky v tuneli sa v posledných rokoch udržala nemenná aj napriek prísnym obmedzeniam prevádzky, ktoré boli reakciou na útoky 11. septembra 2001, vrátane zákazu komerčnej prevádzky do New Yorku, zavedeného v auguste 2004. V roku 2007 tunel používalo 34 698 000 vozidiel (V roku 2005 ho používalo 33 964 000 vozidiel, v roku 2006 34 729 385).
Do tunelu sa pri jazde na Manhattan platí mýtne 15 amerických dolárov za automobil (10,50 dolárov mimo špičky E-ZPass). Za deň prejde tunelom priemerne 37 300 automobilov.
V roku 1993 bol tunel vyhlásený za národnú kultúrnu pamiatku.
Tara

Tara môže byť:
Rockefeller University

Rockefeller University alebo po slovensky Rockefellerova univerzita je súkromná univerzita, ktorá ponúka postgraduálne a postdoktorandské študijné odbory. Nachádza sa v Upper East Side na Manhattane v New York City v Spojených štátoch. Súčasnú univerzitu založil v roku 1901 americký magnát a filantrop John D. Rockefeller ako Rockefeller Institute for Medical Research. 
Pedagógovia univerzity s Nobelovou cenou.
Pedagógovia univerzity, ktorí v uvedenom roku obdržali Nobelovú cenu.
Volejbalová extraliga žien

Volejbalová extraliga žien je najvyššia slovenská volejbalová súťaž žien, ktorá prebieha nepretržite od sezóny 1992/93. Do roku 1998 niesla názov "I. liga". Organizuje ju Slovenská volejbalová federácia (SVF). Najúspešnejším tímom je VK Slávia EU Bratislava, ktorý v nej zvíťazil 21-krát. Od ročníka 2021/22 nesie súťaž mediálny názov "Niké Extraliga ženy".
Čeľustnaté

Čeľustnaté môže byť iný názov pre:
Chobotnaté

Chobotnaté môže byť iný názov taxónu:
Hlava

Hlava môže byť:
Hlas

Hlas môže byť:
Česko-slovenská volejbalová liga mužov

Česko-slovenská volejbalová liga mužov bola najvyššia česko-slovenská volejbalová súťaž mužov. Vznikla v roku 1924 a prebiehala do roku 1992. Dobovo bola označovaná ako "I. československá liga". Organizoval ju "Československý volejbalový svaz (ČSVS)". Najúspešnejším tímom sa stal Olymp Praha (predtým Rudá hvězda Praha), ktorý v nej dokázal zvíťaziť 9-krát.
Do roku 1954 sa hralo finále formou turnajov, v ktorých boli zastúpené najlepšie družstvá územných súťaží (najčastejšie Čechy, Morava, Slovensko). Od roku 1955 sa už hralo ligovým systémom v jednej celoštátnej skupine.
Dóros

Dóros (starogr. "Dóros", ) môže byť v gréckej mytológii:
Chlorid strieborný

Chlorid strieborný je biela práškovitá chemická zlúčenina prakticky nerozpustná vo vode, ale dobre rozpustná vo vodnom roztoku amoniaku. Je svetlocitlivý a na svetle sa rozkladá za uvoľňovania chlóru a kovového striebra.
Fyzikálno-chemické vlastnosti.
Chlorid strieborný je prakticky nerozpustný vo vode. Rozpúšťa sa vo vodnom roztoku amoniaku za vzniku diamín-strieborného katiónu ([Ag(NH3)2]+). Rozpúšťa sa tiež v roztokoch kyanidov, tiosíranu, chloridov, kvapalného amoniaku a pyridínu.
Na svetle sa chlorid strieborný za odštepovania chlóru a vylučovania jemne rozptýleného kovového striebra farbí orgovánovo, bledo fialovo a nakoniec modrozeleno.
Použitie.
Na svetlocitlivosti je založené jeho použitie vo fotografii (hlavne na kopírovacie papiere a tiež pre diapozitívne dosky).
História.
Chlorid strieborný bol objavený roku 1565.
Inocent II.

Inocent II., vlastným menom "Gregorio Papareschi" (* ?, Rím - † 24. september 1143, Rím) bol 164. pápež.
Pápežský úrad zastával od 23. februára 1130 do svojej smrti.
V roku 1139 vydal pápežskú bulu "Omne Datum Optimum", ktorá stanovila, že Rád templárov podlieha výhradne samotnému pápežovi a získava nezávislosť od kráľov, miestnej svetskej vrchnosti i biskupov.
Azawad

Azawad/Azaouâd/Azaouad (-po francúzsky) alebo Ázawád/Aẓăwad (-po tuaregsky/v jazyku tamašek; latinkou podľa Prasseho systému/systému DNAFLA: "Aẓăwad" alebo "Azăwaḍ" , písmom tifinag: ⴰⵣⴰⵓⴷ) alebo Azawád (-prepis أزواد ak sa chápe ako spisovné arabské slovo) môže byť:
Dóros (mytológia)

Dóros (starogr. Δῶρος – Dóros, ) je v gréckej mytológii vnuk Deukalióna a jeho manželky Pyrrhy, ktorí sa stali zakladateľmi nového pokolenia ľudí po potope sveta.
Z vôle najvyššieho boha Dia bolo hriešne ľudstvo potrestané potopou. Tejto skazy boli ušetrení za pomoci Prométea len Deukalión a Pyrrha. Zachránili sa vo veľkej truhlici (alebo arche), ktorá po deviatich dňoch veľkých dažďov pristála na vrcholku vrchu Parnas. Zachránení, keďže po svojej záchrane vykonali obetu bohom tak ako sa to patrí, Zeus ich omilostil a vyhovel dokonca ich prosbe nového zaľudnenia sveta. Na radu bohov potom hádzali za seba kamene, obrazne "kosti matky zeme", z ktorých povstali noví ľudia.
Deukalión a Pyrrha mali vlastného syna Helléna, ktorý sa stal praotcom všetkých Grékov. Keď sa Hellén oženil s nymfou Orseidou, splodili troch synov:
Dóros bol najmladším synom Helléna, vysťahoval sa na pohorie Parnassos, kde založil prvú dórsku obec. Zrejme nemal žiadnych potomkov. Avšak, podľa Diodóra, jeho syn, Tektamos, viedol presídlenie Grékov a Pelasgov na Krétu.
Kosekans

Kosekans je goniometrická funkcia, ktorá každému reálnemu číslu formula_1, pre ktoré formula_2, priradí číslo formula_3, kde formula_4 je uhol. V pravouhlom trojuholníku kosekans definujeme ako pomer dĺžky prepony a protiľahlej odvesny. Pre označenie funkcie sa používa skratka csc. Funkcia kosekans nie je často používaná, pretože sa dá zapísať pomocou funkcie sínus.
Hodnotu kosekansu uhla x nemožno znázorniť jednotkovou kružnicou. 
Opis priebehu funkcie kosekans vyplýva z priebehu funkcie sínus. Ak formula_5°, potom je sin x = 0 a preto funkcia y = csc x nie je v tomto bode definovaná.. Keďže funkčné hodnoty funkcie formula_6 sú kladné, potom aj funkčné hodnoty funkcie y = csc x budú kladné. Funkcia bude v prvom kvadrante klesajúca pretože funkcia y = sin x je v prvom kvadrante rastúca. Ak formula_7° , formula_8. Čo sa týka druhého kvadrantu (90°;180°), funkčné hodnoty sú kladné a funkcia je rastúca, čo vyplýva z priebehu funkcie formula_6. Pre x = 180° nie je csc x definovaná. Funkčná hodnota -1 je najvyššia v celom treťom a štvrtom kvadrante. V treťom kvadrante je hodnota funkčných hodnôt záporná a funkcia je rastúca. Pre x = 270° je sin x = -1 a preto funkcia y: csc x = -1. Vo štvrtom kvadrante je funkcia klesajúca a jej funkčné hodnoty sú záporné. Funkčné hodnoty nad osou x sú z intervalu formula_10 a 
a pod osou x sú z intervalu formula_11. Z toho dôvodu obor funkčných hodnôt funkcie y = csc x je formula_12.
Vlastnosti.
Funkcia formula_13 má nasledujúce vlastnosti (kde "k" je ľuboľné celé číslo):
Theory of a Deadman

Theory of a Deadman je kanadská rocková skupina z mesta Delta v Britskej Kolumbii, ktorá vznikla v roku 2001. Skupina má v súčasnosti nahrávaciu zmluvu s Roadrunner Records rovnako ako s 604 Records. Skupina je charakteristická hudobnými štýlmi ako country a akustická hudba, rovnako ako ich post-grungeovým a alternatívny rockovým základom. Skupina má celkovo šesť Top 10 hitov v rebríčku Hot Mainstream Rock Tracks, vrátane dvoch hitov na 1. mieste „Bad Girlfriend“ a „Lowlife“.
Ocenenia a nominácie.
Juno Awards.
Juno Awards su prezentované Canadian Academy of Recording Arts and Sciences. Theory of a Deadman získali jednu cenu and a dve ďalšie nominácie. 
Western Canadian Music Awards.
Western Canadian Music Awards sú dávané Western Canadian Music Alliance. Theory of a Deadman získala jednu WCMA cenu a dve ďalšie dve nominácie. 
BMI Pop Awards.
Skladba „Not Meant to Be“, ktorú napísali Connolly, Brenner a Back (spolu s Kara DioGuardi), bola nazvaná 2010 BMI Pop Awards Award-Winning Song.
Erifylé

Erifylé (iné názvy: Erifyla, Erifyle, Erifýlé, Erifýla, (starogr. Ἐριφύλη – Erifylé/iný prepis Erifýlé, ) je v gréckej mytológii dcéra argejského kráľa Talaa a jeho manželky Péró.
Erifylé bola sestrou argejského kráľa Adrasta a stala sa manželkou veštca a kráľa Argu Amfiaraa. Porodila mu dvoch synov menom Alkmaión a Amfilochos.
Keď Oidipov syn Polyneikes prišiel do Argu žiadať o pomoc, aby sa mohol vrátiť do rodných Téb, odkiaľ bol vyhnaný svojím bratom Eteoklom, argejský kráľ Adrastos mu vyhovel a začal zhromažďovať vojvodcov a armádu. Všetci boli pripravení bojovať proti Tébam, jediný Amfiaraos, Erifýlin manžel, odmietal ísť do vojny. Ako veštec vedel, že vojna neprinesie víťazstvo a že v nej zahynú všetci vojvodcovia – až na jedného.
Erifylé medzi manželom a svojím bratom už mnohokrát urovnávala nejednu hádku, obaja boli totiž veľmi prudkí a boli by sa snáď aj vzájomne pozabíjali. Keď ich raz takto uzmierila, vynútila si od nich prísahu, že v každej hádke sa budú riadiť jej rozsudkom.
To sa dozvedeli ostatní vojvodcovia a na radu Tydea prišiel Polyneikes za Erifýlou a s lichotivými rečami jej ponúkol čarovný náhrdelník, ktorý dala bohyňa Afrodita pramatke rodu Harmónii, manželke kráľa Kadma. Za ten dar sa mu odmenila Erifýlé tým, že svojho manžela Amfiaraa prehovorila a on do vojny Siedmi proti Tébam odišiel – a spolu s piatimi ďalšími vojvodcami v nej padol. Z vodcov nakoniec prežil jediný Adrastos. 
Erifylé sa podobne zachovala o desať rokov neskôr. Tentoraz išlo o výpravu epigonov, potomkov padlých vojvodcov, opäť proti Tébam. Aj medzi nimi vládli pochybnosti, či do vojny ísť alebo nie. Tejto neistoty využil Thersandros, syn Polyneikov a rovnako ako jeho otec v prvej vojne, on tiež navštívil Erifylé a ponúkol jej ďalšiu vzácnosť: čarovný plášť pramatky Harmóniy. Erifýlé opäť neodolala a rozhodla, že vojna sa konať bude. Tým odsúdila na možnú smrť aj svojich dvoch synov Alkmaióna a Amfilocha.
Lenže história sa už nezopakovala, epigoni Téby dobyli a s výnimkou Adrastovho syna Aigialea sa domov vrátili všetci. Po výprave sa bratia dozvedeli, že to ich matka poslala otca na istú smrť a po porade s veštiarňou ju Alkmaión, alebo snáď obaja bratia zabili. Tá ich ešte umierajúca stihla prekliať. Alkmaióna sa po čine zmocnili bohyne krvnej pomsty Erínye a dohnali ho skoro až k šialenstvu. Nešťastný Alkmaión potom musel opustiť svoju vlasť a po rokoch strávených v cudzine ho nakoniec dal zavraždiť kráľ Fégeus.
Frankenweenie

Frankenweenie môže byť:
Česko-slovenská volejbalová liga žien

Česko-slovenská volejbalová liga žien bola najvyššia česko-slovenská volejbalová súťaž žien. Vznikla v roku 1931 a prebiehala do roku 1992 (s výnimkou rokov 1938 až 1944). Dobovo bola označovaná ako "I. československá liga". Organizoval ju "Československý volejbalový svaz (ČSVS)", založený v roku 1921 ako "Československý volleyballový a basketbalový svaz" (ČVaBS). Najúspešnejším tímom sa stal PVK Olymp Praha (predtým Rudá hvězda Praha), ktorý v nej dokázal zvíťaziť 12-krát.
Do roku 1954 sa hralo finále formou turnajov, v ktorých boli zastúpené najlepšie družstvá územných súťaží (najčastejšie Čechy, Morava, Slovensko). Od roku 1955 sa už hralo ligovým systémom v jednej celoštátnej skupine. Už v sezóne 1953 sa však uskutočnil pokusný ročník dlhodobej súťaže s 10 družstvami, ktoré prešli oblastnou kvalifikáciu.
Prehľad sezón.
Poznámky:
Bambara

Bambara môže byť:
Ázawád (štát)

Ázawád (iné názvy [podrobnosti pozri v článku Azawad ]: Azawad, Azaouâd, Azaouad, Aẓăwad, Azawád), dlhý tvar Ázawádsky nezávislý štát, je medzinárodne neuznaný štát vyhlásený 6. apríla 2012, ktorého územie zodpovedá územiu severného Mali. Vyhlásilo ho Národné hnutie za oslobodenie Ázawádu (MNLA), tvorené najmä Tuaregmi.
Štat na severe susedí s Alžírskom, na východe s Nigerom, na juhu s Burkinou a Mali a na západe s Mauritániou.
Jazyky.
Webová stránka štátu je písaná po tuaregsky (písmom (neo)tifinag), po arabsky a po francúzsky.
Dejiny.
MNLA využila vojenský puč v Mali, ktorý 22. marca 2012 zosadil prezidenta Amadoua Toumaniho Tourého a malijskú vládu. Vďaka stiahnutiu malijských vojenských jednotiek do centra štátu a vďaka prílivu zbraní zo susednej Líbye MNLA ľahko zabrala sever Mali. 1. apríla obsadila prakticky bez boja najväčšie mesto na severe - Timbuktu. Potom 6. apríla vyhlásila nezávislosť územia pod svojou kontrolou.
Tuaregovia

Tuaregovia alebo zriedkavo Tuáregovia (často nesprávne "Tuarégovia"; fr. "Touareg") je etnikum v Afrike, hlavná časť Berberov. Žijú v severovýchodnom Mali (Azawad), severnej Burkine, v západnom Nigeri, južnom Alžírsku a juhozápadnej Líbyi. Typicky sú to kočovní pastieri žijúci na Sahare. V minulosti sa venovali doprave tovaru karavánami.
Ich jazyk nazývame tuaregčina, patrí do berberčiny. Ovládajú však často aj jazyky arabčina, hauština a songhajčina. Ich náboženstvom je islam.
Vodnopólová extraliga mužov

Vodnopólová extraliga mužov je najvyššia slovenská vodnopólová súťaž mužov, ktorá prebieha nepretržite od roku 1993. Od roku 1998 do 2006 niesla názov "I. liga". Organizoval ju Slovenský zväz vodného póla (SZVP), od roku 2017 prebrala kompetencie Slovenská plavecká federácia (SPF). Najúspešnejším klubom je KVP Nováky, ktorý v nej zvíťazil 16-krát.
Bateia (Trója)

Bateia alebo Batieia ( - "Bateia, Batieia", ) je v gréckej mytológii dcéra prvého trójskeho kráľa Teukra .
Bateia sa vydala za Dardana, ktorý bol synom najvyššieho boha Dia a Elektry. Dardanos sa stal zakladateľom národa Dardanov, založil mesto a krajinu, ktorú nazvali jeho menom. Z ich rodu vzišli všetci vládcovia Tróje, pôvodne nazývanej "Ilios" alebo "Ilium". Posledným vládcom Tróje bol Priamos, ktorý bol svedkom dobytia a zničenie svojho mesta achájskymi vojskami.
Po páde Tróje odviedol Aineias Dardanov a trójskych utečencov ďaleko na západ. Usadili sa v Itálii, kde podľa legendy v roku 1152 pred Kr. založili mesto Alba Longa, mesto z ktorého neskôr pochádzali zakladatelia Ríma, bratia Romulus a Rémus.
Touareg

Touareg môže byť:
Neotifinag

Neotifinag alebo neo-tifinag je verzia tifinagu vytvorená Berberskou akadémiou (dnes Agraw Imazighen) v Paríži v roku 1967. Píše sa zľava doprava. 
V Maroku je verzia tohto písma (konkrétne táto: ) od roku 2003 oficiálna a učí sa na školách (hoci paradoxne pred rokom 2003 boli ľudia používajúci tifinag v Maroku väznení).
Tifinag

Tifinag je jedno z písiem používaných Berbermi. 
Použitie.
Používa sa prakticky len na veľké nápisy alebo písanie listov a poézie a používajú ho najmä ženy. Inak používatelia tohto písma píšu latinkou a/alebo arabským písmom. Umelo vytvorená verzia tifinagu nazývaná neotifinag sa však od začiatku 21. storočia už používa aj bežne na internete a ako oficiálne písmo v Maroku.
Dejiny.
Niekedy v 5. stor. pred Kr. Berberi vyvinuli písmo, dnes známe ako berberské písmo (alebo numidské písmo, starolíbyjské písmo či líbyjsko-berberské písmo). Toto písmo vzniklo, podobne ako grécke písmo, z fenického písma. So zánikom Rímskej ríše sa písmo prestalo používať na severe, ale jeho zjednodušená forma, označovaná ako tifinag, prežila dodnes v saharských oblastiach. Tifinag sa píše obyčajne sprava doľava.
Neotifinag.
Moderná verzia tifinagu (písaná zľava doprava) sa volá neotifinag. Podrobnosti pozri v článku neotifinag.
1. vodnopólová liga žien

1. vodnopólová liga žien je slovenská vodnopólová súťaž žien, ktorá prebieha nepretržite od roku 1992. Vznikla po ukončení 1. česko-slovenskej ligy. Organizuje ju Slovenský zväz vodného póla (SZVP). Najúspešnejším klubom je PVK Vrútky, ktorý v nej zvíťazil 15-krát.
Síwa

Síwa môže byť:
Siwa

Siwa môže byť:
Pliska

Pliska () je historické mesto v Šumenskej oblasti v Bulharsku. Po objavenie archeologických pamiatok v rokoch 18991900, dokazujúcich lokalizáciu slávneho centra prvej ríše, sa vtedajšia dedina nazývala "Aboba". 
Dejiny.
Okolie Plisky bolo obývané už v 7. storočí pri vzniku Prvej bulharskej ríše (681 – 1018). Chán Asparuch si ju vybral za svoje sídlo, čím sa stala v rokoch 681 až 893 hlavným mestom ríše. Počas najväčšieho rozkvetu zaberala plochu 23 km². Cár Simeon presídlil sídlo ríše do neďalekej Preslavy, ktorá bola hlavným mestom v rokoch 893972. Pliska si napriek tomu udržala na dlhé stáročia výsadné postavenie – jej význam upadol až po okupácii Bulharska osmanskými Turkami koncom 14. storočia.
Moderná Pliska.
Počas osmanskej nadvlády mesto upadlo a zachovala sa len blízka dedina s názvom Aboba. Tá bola v roku 1925 premenovaná na Pliskov. Dnešná podoba názvu – Pliska, sa začala používať od roku 1947. Moderné mesto má zhruba 1 124 obyvateľov a nachádza sa , zhruba 400 km na severovýchod od Sofie.
Sívske oázy

Sívske oázy (normovaný názov; iné názvy: Síwske oázy, Síwska/Sívska oáza, (oáza/oázy) Síwa, (oáza/oázy) Síva, nepresne (oáza/oázy) Siwa, Siva, Siwská/Sivská oáza; po arabsky "Wáhat Síwa", egyptská výslovnosť [wäähet síwä]; v jazyku síwa: "Isiwan") je skupina oáz v západnom Egypte v Líbyjskej púšti asi 50 km východne od líbyjsko-egyptských hraníc a 560 km západne od Káhiry.
Zahŕňa mesto Síwa (Síva, nepresne Siwa, Siva) a niekoľko dedín. Obývajú ju Berberi, presnejšie etnikum Síwa. Venujú sa poľnohospodárstvu. Oázy sú aj významné archeologické nálezisko.
Česko-slovenská vodnopólová liga mužov

Česko-slovenská vodnopólová liga mužov bola najvyššia česko-slovenská vodnopólová súťaž mužov. Vznikla v roku 1919 a prebiehala do roku 1992 (s výnimkou rokov 19401944). Dobovo bola označovaná ako "I. československá liga". Od 19191990 ju organizoval "Československý amatérsky plavecký zväz (ČsAPZ)", v roku 1990 vznikol samostatný "Zväz vodného póla ČSFR (ZVPČ)". Súťaž sa do 50. rokov hrala turnajovým spôsobom konaným na jednom mieste v priebehu niekoľkých dní. Najúspešnejším tímom sa stal ŠKP Košice (pred rokom 1990 "Červená hviezda Košice"), ktorý v nej dokázal zvíťaziť 29-krát.
Celestín II. (pápež)

Celestín II. (* ?, Città di Castello - † 8. marec 1144, Rím) bol 165. pápež.
Pápežský úrad zastával od 26. septembra 1143 do svojej smrti.
Lucius II.

Lucius II., vlastným menom "Gerardo Caccianemici dall'Orso", (* ?, Bologna - † 15. február 1145, Rím) bol 166. pápež.
Pápežský úrad zastával od 9. marca 1144 do svojej smrti.
Pontifikát.
Bolonský kardinál Gerardo Caccianemici bol v dobe zvolenia za pápeža, bývalým kancelárom Inocenta II. a legátom v Nemecku u kráľa Lothara III. Jeho veľkou ambíciou bolo vysporiadanie sa s rímskou komunitou, s čím sa obrátil na kráľa Rogera II. Sicílskeho a rímsku šľachtu. Nakoniec požiadal o pomoc aj nemeckého kráľa Konráda III. Štaufského, ktorý ale hral obojstrannú politiku ako s pápežom, tak aj s komunitou (ktorá k nemu tiež vyslala svojich zástupcov). Preto nakoniec Lucius II. zaútočil s niekoľkými vojenskými oddielami na Kapitol, čo sa mu stalo osudným, nakoľko stál v prvom rade. Po zásahu kameňom do hlavy prestal byť schopný velenia a 15. februára 1145 v kláštore San Gregorio zomrel. Pochovaný bol v Lateránskej bazilike.
Eugen III.

Blahoslavený Eugen III., vlastným menom "Bernardo dei Paganelli di Montemagno", (* ?, Pisa - † 8. júl 1153, Tivoli) bol 167. pápež. Bol prvým pápežom, ktorý bol členom cisterciánskeho rádu. 
Pápežský úrad zastával od 15. februára 1145 do svojej smrti.
Dňa 3. októbra 1872 ho blahorečil pápež Pius IX.
Žofia Pomoranská

Žofia Pomoranská, (, * 1498, Štetín, Poľsko – † 13. máj 1568, Kiel, Nemecko), bola ako manželka Frederika I. dánska a nórska kráľovná v rokoch 1523 – 1533.
Biografia.
Pôvod, mladosť.
Žofia sa narodila ako najstaršia dcéra pomoranského kniežaťa Bohuslava X. (* 1454 – † 1523) a jeho manželky, poľskej princeznej Anny Jagelovskej (* 1476 – † 1503), dcéry kráľa Kazimíra IV.
9. októbra roku 1518 sa v Kieli ako pätnásťročná vydala za ovdoveného princa Frederika, štvrtého syna dánskeho kráľa Kristiána I. a jeho manželky Dorotey Brandenburskej (Frederikova prvá manželka Anna Brandenburská zomrela v roku 1514). Frederik sa stal po smrti svojho staršieho brata Jana I. kráľom ako Frederik I. a 13. augusta 1525 bola Žofia v kodaňskej katedrále spolu so svojim manželom korunovaná za dánsku kráľovnú. Stala sa aj kráľovnou Nórska, v tejto krajine však nikdy korunovaná nebola. Po korunovácii dostala na doživotné užívanie ostrovy Lolland a Falster a zámky v Kieli a Plön.
Spory o majetok.
O živote kráľovnej sa mnoho nevie, okrem toho, že viedla dlhoročný spor so svojim nevlastným synom Kristiánom III., následníkom jej manžela na tróne, o svoje majetky na ostrovoch Lolland aj Falster. Vzťahy medzi nimi sa zhoršili, keď nový kráľ prinútil kráľovnú-vdovu opustiť zámok Gottorp a presídliť do Kielu. Majetkové spory trvali celé roky a po smrti Kristiána III. v nich pokračoval jeho syn Frederik II. Kráľovná Žofia zomrela v roku 1568. Pochovali ju v katedrále v Schleswigu po boku manžela.
Potomkovia.
Z manželstva Žofie a Frederika sa narodilo šesť detí:
Žofie Kabelková

Žofie Kabelková (* 13. január 1983, Jihlava) je česká pesničkárka a speváčka.
Spievala s niekoľkými kapelami (Los Folkloristas, Čerstway vzduch), ako samotná pesničkárka s gitarou jazdí od roku 1998 na festivaly (napr. Folkový kvítek, Porta, Zahrada, Křídla), občas ju sprevádzali gitarista Tomáš Honsa a basgitarista Petr Vacek. V roku 2003 vydala svoj pesničkársky album "Žiju", odvtedy ale skôr len spieva, v súčasnosti v amatérskej skupine Chakra Bandoleros a s Panoptikom, združením troch mladých pesničkárov (Žofie Kabelková, Ivo Cicvárek, Marcel Kříž a ich sprievodná kapela).
Spolu s pesničkárkami Martinou Trchovou a Magdou Brožkovou tvorí humorné trio Ježibabinec.
V roku 2002 spievala v animovanom filme "Báječná show".
V súčasnosti koncertuje sama alebo s flautistkou Petrou Klementovou.
Diskografia.
Hosťovanie.
Hosťovala tiež na dvoch albumoch Iva Cicvárka "Vidět víc" (2000) a "V letadle" (2002) a albumoch Martiny Trchovej "Maxisingl" (2003) a "Čerstvě natřeno" (2005).
Možno ju počuť aj na sampleroch Indies Records (2003), "Zahrada písničkářů" (2002) a "Folkový kvítek 2001" (2001) a na soundtracku k filmu "Báječná show" (2002, VHS 2002, DVD 2003). Účinkuje tiež v singli a klipe Michaela Foreta "V síti".
Žlíbky (prírodná rezervácia)

Žlíbky alebo Žlíbky u Vráže je prírodná rezervácia (evidenčné číslo 580) ležiaca neďaleko obce Borečnice, časti obce Vráž v okrese Písek, ktorá je chránená kvôli skalnatým svahom so suťovými porastmi. Skrz rezerváciu prechádza červená turistická cesta E10. Vyhlásená bola 13. februára 1974.
Anastáz IV.

Anastáz IV. (iné názvy: Anastazius IV., Anastázius IV., Anastasius IV.), vlastným menom "Corrado della Suburra", (* ?, Rím –  † 3. december 1154, Rím) bol 168. pápež. V dobe svojho zvolenia bol kardinálom v talianskej provincii Sabina.
Pápežský úrad zastával od 8. júla 1153 do svojej smrti.
Delfín atlantický

Delfín atlantický môže byť:
Delfín čierny

Delfín čierny môže byť: